Дюлино
Вижте също: Дюлево.
Дю̀лино е село в Североизточна България. То се намира в община Бяла, Варненска област. Старото му име е Айваджик.

География 
Село Дюлино се намира в Източна България, на 60 км от Варна в посока Бургас.
Селото привлича посетители с уникалната комбинация на Източна Стара Планина, река Двойница и близостта на Черно море – само на 13 км.

История 
За първи път селището се споменава в турски регистър от 1731 г. като Айваджик („айва“ на турски означава дюля).

Българското население тук било прогонено в планините. Едва в началото на 19 век при разселването на селата Еркеч и Голица през 1828-1829 г., някои семейства се преместват в Дюлино. Разселването продължава и след Кримската война.

След Освобождението според Берлинския договор от 1878 година селото е било граница между Източна Румелия и Княжество България.

Още в първите години след Освобождението Константин Иречек го посещава и в своите „Пътувания по България“ отбелязва, че селото е брояло едва 30 къщи, повечето от турско население. Описва Айваджик като чифлик на с. Бяла. Иречек споменава, че през селото или близо до него минавали два пътя още от римско време. Единият от Месемврия за Одесос, а другият- от Анхиало за Марцианопол /Девня/.

След Съединението в селото се преселили много тракийци.

Население 
Численост на населението според преброяванията през годините:

Етнически състав

Преброяване на населението през 2011 г. 
Численост и дял на етническите групи според преброяването на населението през 2011 г.:

Културни и природни забележителности 
Има възможност за риболов в река Двойница, езда на коне, излети в гората, слънчеви и морски бани в Черно море, което е на 13 км, представяне на обичаи – Бабинден, Лазаруване, Сватба и т.н.

На 5 км от Дюлино има манастир, който е известен с лечебната си вода.

Редовни събития 
 През юли се провежда ежегодното състезание на ловни кучета за лов на диви свине.
 Панаир се провежда в края на септември.

Други 
Панаирът се провежда на 23 септември или в последната събота от месеца

Източници

Външни препратки 
 Страница за селото на сайта на Община Бяла 
 Българските забележителности - село Дюлино 

Села в област Варна
Населени места в община Бяла (област Варна)